《偈三首 其二》
宋代·释元静

行年七十老躘踵，眼目精明耳不聋。忽地有人欺负我，一拳打倒过关东。

作者简介：释元静（一○六五～一一三五），后名道兴，阆州玉山大儒赵约仲子。十岁出家。哲宗元祐三年（一○八八），通经得度。后住彭州大随寺，称南堂元静禅师。为南岳下十四世，五祖法演禅师法嗣。高宗绍兴五年卒，年七十一。《嘉泰普灯录》卷一一、《五灯会元》卷一九有传。今录诗九首。